**Základné informácie o PCR testoch potrebných pre deti na tábor do Tatranskej Lesnej**

* **Musíme mať PCR test aj keď máme 10 rokov? Aká je veková hranica pre výnimky?**

Podľa usmernenia, výnimku z testovania majú deti “do 10 rokov veku”. Za dieťa do 10 rokov veku sa považuje dieťa, ktoré má najviac 10 rokov + 364 dní (vrátane). Čiže deti, ktoré ešte nedovŕšili 11 vek, test nepotrebujú.

* **Aké sú ďalšie výnimky z povinných PCR testov?**
* deti, ktoré sú viac ako 21 dní po očkovaní aspoň prvou dávkou
* deti, ktoré prekonali COVID-19 pred nie viac ako 180 dňami

### Ako sa zaregistrujeme na bezplatný PCR test?

Registrácia na test prebieha na stránke **[korona.gov.sk](https://korona.gov.sk/%22%20%5Ct%20%22_blank)** v sekcii “Požiadať o vyšetrenie na COVID-19” treba vybrať “Mám záujem o PCR testovanie” a následne ako dôvod vyšetrenia vybrať “Idem na denný alebo pobytový tábor”.

### Možeme si vybrať miesto vykonania testu?

Najbližšie odberné miesto vám bude automaticky pridelené podľa trvalého bydliska. Ak viete, že sa v čase plánovaného testovania budete nachádzať inde, odznačte možnosť “Zdržiavam sa v mieste trvalého pobytu” a zadajte adresu v blízkosti ktorej si želáte vykonať test.

### Aký starý musí byť PCR test?

Test nemôže byť starší ako 72 hodín.

### Budú otestovaní aj animátori a personál zabezpečujúci chod tábora?

Áno. Úplne rovnaké podmienky ako pre deti platia aj pre animátorov a personál - test, alebo vakcína, alebo prekonanie COVIDU.

### Aké ďalšie dokumenty potrebujeme pri nástupe na tábor?

Okrem negatívneho PCR testu (ak nespĺňate jednu z výnimiek) v súlade s[**najnovším usmernením**](https://www.uvzsr.sk/docs/info/covid19/17_06_2021_Usmernenie_zotavovacie_podujatia.pdf?fbclid=IwAR0kvLUkNGly1H7gWq1xKDt1nbtAAqWc2m2a-wxCu8vOfFgseglCexcFRn4) je potrebné aj potvrdenie od lekára o zdravotnom stave dieťaťa **nie staršie ako 1 mesiac** a rodičom/zákonným zástupcom podpísané vyhlásenie o bezinfekčnosti **nie staršie ako 1 deň** pred nástupom na tábor.

**-**V sákrestii sú pre účastníkov pripravené všetky potrebné tlačivá, ktoré sú vyvesené aj na našej farskej stránke.